10/10/2018 | Administración LocalMunicipal
Camariñas
Modificación do réxime de dedicacións e retribucións dos membros da Corporación

Polo presente, en cumprimento do disposto no art.75.5 da Lei 7/1985, do 2 de abril de bases de réxime local, faise público que o pleno do Concello de Camariñas, en sesión ordinaria de data 28 de setembro de 2018, adoptou o seguinte acordo: Considerando que o art.75 da Lei 7/1985, do 2 de abril, reguladora das bases de réxime local, recoñece o dereito dos membros das Corporacións locais a percibir retribucións polo exercicio dos seus cargos, cando teñan dedicación exclusiva ou parcial aos mesmos, sendo dados de alta no réxime xeral da seguridade social e asumindo a Corporación o pago das cotas empresariais que correspondan. Considerando o volume de servizos, actividades e expedientes de diversa natureza nesta corporación faise necesario, para o seu axeitado seguimento e atención específica, que diversos membros do grupo de goberno desempeñen o seu cargo, alcaldía e concellarías delegadas, en réxime de dedicación exclusiva. Visto o acordo adoptado polo pleno desta Corporación en sesión de data 3 de xullo de 2015, no que se procedeu ao establecemento das dedicacións, fixación das retribución e asistencias aos membros desta Corporación. Considerando que neste momento é conveniente modificar a organización municipal, en concreto, o referente ás competencias que poden ser delegadas pola Alcaldía nas distintas Concellarías, polo que procede modificar o acordo adoptado, no seu día, polo pleno do Concello, no que atinxe ao réxime de dedicacións e retribucións dos membros da Corporación. Considerando pois os fundamentos anteriormente expostos e visto o establecido no arts.75, 75 bis) e 75 ter) da Lei 7/1985, do 2 de abril, reguladora das bases de réxime local, se acorda: Primeiro. Modificar o acordo plenario de data 3 de xullo de 2015, respecto a determinación dos cargos da Corporación a desempeñar en réxime de dedicación exclusiva e parcial, manténdose a dedicación exclusiva da Alcaldía e de dúas concellerías delegadas, se ben estas últimas modifican a súa denominación e ámbito material e suprimíndose a dedicación parcial establecida, polo que o mesmo queda como segue: “Aprobar o seguinte réxime de dedicacións e retribucións dos membros da Corporación.1.- Cargos a desempeñar en réxime de dedicación exclusiva. Desempeñaranse en réxime de dedicación exclusiva os seguintes cargos da Corporación, cos dereitos e obrigas que iso comporta, e coa retribución bruta anual que a continuación se indica: 2.- Ditas retribucións estarán divididas en catorce pagas iguais. Segundo: Que o presente acordo produza efectos desde o día seguinte a súa adopción. Terceiro: Que, non obstante, o sinalado no punto anterior, os/as concelleiros/as delegados/as perciban as correspondentes retribucións cando se dean as seguintes condicións: se proceda ao seu nomeamento formal por Decreto da Alcaldía e acepten expresamente o cargo, o que suporá o inicio das actividades encomendadas pola Alcaldía nas que se fundamentan as retribucións correspondentes. Cuarto: Dar traslado do presente acordo á Intervención e á Tesourería e procédase de conformidade co previsto no art.75.5 da Lei 7/1985, do 2 de abril, reguladora das bases de réxime local e art.8.1 f) da Lei 19/2013, do 9 de decembro, a súa publicación no Boletín Oficial da Provincia, no taboleiro de anuncios do Concello e na sede electrónica. Camariñas, 5 de outubro de 2018 A Alcaldesa, Sandra Insua Rial